Kõige olulisemad mööduvas aastas olid mu pere ja sõbrad. Metsaaastad on mind kokku viinud uute inimestega, kellest on saanud mu parimad, väga kallid sõbrad. Paljud neist sobiksid vanuse poolest mulle lasteks, mõned isegi lapselasteks. Ennekõike on selline sõprus tähtis mulle enesele, et rebida end oma vanusest välja ja tunda nooremana nii mõtete kui  eesmärkide poolest. Hindan sedalaadi sõprust väga kõrgelt. Püüan hoiduda noori oma muredega koormamast ja jääda omakasupüüdmatuks. Ise aga saan märkamatult uut energiat ja vaimujõudu.